
DEI ET SANCTAE SED1S APOSTOIICAE GRATIA 

EPISCOPUS TRICARICENSIS 

SSMI DOMINI NOSTRI PII PAPAE IX 

1'RAELATIS DOMESTICl'S AC PONTIFICIO SOLIO ASSISTENS 

VEKEHABIUBl'S FKATH1IU S, DILKCT1SS1MIS IS CIIRISTO TIUI8 
I'KITEMO CLEftO ET FOPCLO 81AE DIOECESEOS 

SALBTEX ET PACES A DOXIKO SEXPITEHHAX 


jNil optabilius contingere mihi poterat, qui licet immeri- 
tus vester renuntiatus Episcopus spiritu prius quam corpore 
praesens verba proferam , quae vere spiritus , et vita sunt. 

Quae accepi a Domino tradam vobis , quae mihi quae 
vobis Deus suggeret mcmoratu digna in aperto promam.Cu- 
jus quidem rei certiores eritis bene attendentes qua ex ci- 
vitate debitum hoc pastoralis persolvatur officii. 

Quod summopere inhiabat flos ille grecae eloquentiae, 
splendidus Ecclesiae Doctor Joannes Chrisostomus, Romam 
adire non ob praeclara, quibus condecoratur monumenta, sed 
ut mens animusque solaretur gloriosa Apostolorum Principum 
invisendo sepulcra, hoc mihi veluti a pueris datum fuit. Re- 
lictis enim amicis patria parentibus petivi Romam, religio- 
saeque illi familiae nomen dedi, quae a monte Cartneli nomen 
assumpsit , et tuteia regitur immaculatae Virginis Mariae , 
quae semper adfutura promisit, qui insigni sacri sui s'capularis 
ornarentur. Neque immerito arbitror , ejusdem Biiiae Vir- 
ginis ope factum, ut firmiores sibi atque Ecclesiae haberet 

qui speciali suo essent protegendi studio, domesticas eorum- 
dcin aedes fuisse constitutas prope Vaticanum , ex quo di- 
vina proccdunt oracula, quod propter potentiorem principa- 
litatem tenentur oranes adire, penes quod Maximus ille ho- 
noratur , et praeest , Cui in persona Petri et hodie dicitur 
« Super hanc petram aedificata est Ecclesia mea » unde 
Roma latius praesidet religione divina, quam dominatione 
terrena. 

Hiuc si emenso studiorum curriculo doctorali laurea 
tarn in Sacra Tlieologia quam in utroqueJure fui condeco- 
ratus , si quid in Ecclesiasticis disciplinis profecerim , non 
ineo ingenio ac laboribus , sed Bnine Virginis tribuendum 
patrocinio. Si in Romano Archigymnasio per plures annos 
Moralem edocuerim Theologian), si inter Romani Cleri Exa- 
minatores cooptatus qui idonei essent, admitlendi, qui vero 
scientiae defectu a Sacerdotio repellendi judicavi , si Apo- 
stolicae Datariae Tlieologus , firmum potui semper gerere 
animum, ut digniorcs ad Ecclesiastica beneficia eligerentur, 
si Consuitor sacrae Congrcgationis supra Disciplina Regula- 
ri , quantum in me fuit curavi , et studui , ut servarentur 
quae jure sunt coustituta, si in Patriarchali Vaticana Basi- 
lica Poenitentiarii munere fungens fideliuin vulnera curare 
et lenire operae mihi pretium fuit , inunificentiae et largi- 
tati PII IX. P. O. M. potissimum tribuendum ut eligerer , 
quod haec omnia perfecerim , Bihae Virginis patrocinio et 
tutelae referendum. 

Mecum vero reputans Episcopale onus angelicis etiam 
humeris formidandurn voce et opere quantum potui conten- 
di , ut tarn gravi suslinendo oneri iinparem me ostenderem. 
Actus obedieutia tandem, veluti alter Samuel ad Deum con- 
versus conclamavi. « Loquere Domine, audiet servus tuus ». 
Itaque quae mihi, quae pro Yobis cnuuciarit Deus accipite 
nunc, ut edoceamini. 

Te ipsum praebe exempluin bonorum operum, sed prae- 
scrtim in doctrina sana, in gravitate tnorum, omnibus esto 
vigilans, memento judicium durissimum qui praeest subes- 
se , time ne cum venerit Princeps Pastorum , quin immar- 
cescibilem coronam reddat , Te minus habentem inveniat. 
Haec sunt verba , quae ad meas insonuerunt aures vix ac 
episcopalicharactere me noveriminsignitum.Quae cum mente 
semper sint revolvenda, paterna charitate complectar omnes; 
at in vitiis efl’ugandis, in scandalis vitandis, in imped iendo 
quidquid in commissi mihi gregis perniciem converti pote- 
rit, forti animo nihil incuriosius omittam. 

Haec ad Episcopum pertinent, quae vestra sunt audite, 
et narrabo quanta Deus fecerit animabus vestris. 

Ab intimo Episcopi consilio, immo ipsius Senatum con- 
stituentes estis vos CatliedraJis Ecclesiae Canonici; graviora 
vobiscum erunt peragenda negotia. Attamen consilia vestra 
nee recta, nec tuta erunt nisi procedant a Patre luminum, 
qui studio et pietati attendentibus gratiam suam nunquam 
denegabit. Ad Ecclesiae tuenda jura divinarum litterarum, 
Sanctorum Patrum, sacrorumque Canonum auctoritate fulci- 
mur ; sedulo his addisccndis attendite , recta erunt vestra 
consilia, quia « Beati qui scrutantur testimonia Dei, et toto 
corde exquirunt ea ». In dies augebitur pietas, si quae psallen- 
do ore proferuntur mente excogilentur , si divina operando 
mysteria cor inflammabilur, si iu ecclesiasticis peragendis ri- 
tibus sacrisque exequendis functionibus interior innotescat 
spiritus, et populus per ea quae fiunt ad invisibilia meditanda 
rapiatur. Haec est in vobis voluntas Dei quae semper bona 
et beneplacens est. Sapientiae lumine illustrati, pietatis vir- 
tute roborati consiiiis vestris tutissime utar. 

Praesidium et veluti manus dextera Episcopi Rectores 
anitnarum sunt. Quotquot ad laboriosum hoc sed maxime 

meritorium ministerium adlecti audite verbum Domini. « Pa- 
scite qui in vobis est gregein Dei non coacte sed sponta- 
nee fonna factigregis ex animoa.Diu igitur noctuque adlabo- 
rare vestrum erit , cum diu noctuque possint oves suo in- 
digere pastore. Non me latet portare vos pondus diei et 
aestus, cum sibi invicem succedant necessitudines , quibus 
urgctur populus. Maxime mihi cordi erit, ut pueri bene in 
primis rudimeutis fidei imbuantur; arbor, quae solide infi- 
xas radices agit, crescit, vegetat, et ventorutn impavide fe- 
riet ruinas. Attcndite ne aper de silva ingrediatur , ut ina- 
ctet et disperdat oves; ut Dei mandata prima sit populi lux, 
atque Ecclesiae praecepta ne quis conteinnere audeat , sed 
serventur exactius; ut fidelcs cum frequentatione ad Sacra- 
menta accedant. Optimum quidem erit ut oves Pastoris vo- 
cem frequenter audiant, et in diebus praesertim festivis di- 
vina explicando eloquia non in persuasibilibus bumanae sa- 
pientiae verbis, sed in ostensione veritatis populus quae re- 
cta sunt videat , et ad adimplenda quae vidit convalescat. 
Mementote quod qui erudiunt multos, tamquam stellae ful- 
gebunt in perpetuas aeternitates. 

Mundamini qui fertis vasa sacra » ajebat Deus veteribus 
Sacerdotibus et Levitis antiqui foederis. « Vos estis lux mun- 
di , vos estis sal terrae » ait Dominus illis novi testamenti. 
Lux virtutibus ac bonis operibus, sal sapientia. Lucerna il- 
luininabit posita super candelabrum , latens sub modio se 
ipsam obtenebrat, nec proficit ut illuminentur alii. Lucerna 
sub modio est Sacerdotium absque operibus , super cande- 
labrum Sacerdotium virtutibus praeditum , quod veluti sol 
non est qui se abscondat a calore ejus. Sacerdotium sine 
scientia est sal infatuatum, scientia ornatum est sal quo ser- 
vantur boni, atque impeditur quominus pravorum corrum- 
pantur erroribus. 

Inanis excusatio esset, non ab omnibus publica ac prae- 

cipua exercemla munera. Uberrimus est Dominicus ager, ac 
bonam gerenti voluntatcm, nunquam aliquod dcsituruni of- 
ficium. Desunt ne parvuli qui petunt panem? Quale dedecus 
pro vobis, pro Episcopo , pro universa Dioecesi ni essent 
qui frangerent cis ! Desunt ne infirmi qui quaerunt spiri- 
tual! quodam pabulo adjuvari et solari? Quid de nostro mi- 
nisterio, si Sacerdotes, et Levitae praeterirent, atque expe- 
ctandum alienigenani, qui iliorum calamitalum misereatur ! 
In carceribus detenti luenda delictorurn poena non ne pejo- 
res (lent, neminein audientes, qui moneat aptius omnia mala 
in hac vita sustinere, quam aeternis dainnari suppliciis, su- 
pernae misericordiae fuisse opus, ut libertate privati, atque ab 
aliis liberati periculis possint levare se supra se, cogilare mala, 
quae patrarunt , et ad bonam frugem se convertere! Quan- 
tum Ecclesia, et publica societas a vobis referret utilitatem! 

A prima die , qua ingressi estis sanctuarium Dei , ar- 
canain illam vocem audistis optimae spei adolesceutes. Tu 
es pars haereditatis meae, Tu es qui restitues haereditatem 
meam mibi. Surculi estis succrescentis arboris. Sola arbor 
bona bonos fructus facit. Attende tibi et doctrinae. Haec 
Christi, et Pauli monita semper ante oculos vestros. Remi- 
niscar ego et illud ejusdern Apostoli, Manus cito nemini im- 
posueris. Non pluribus sed benemoratis Sacerdotibus indiget 
Ecclesia ac populorum desiderium est. Si pietas deest, humor 
deest quo foecundatur arbor, si studium, non tarn uberes pro- 
duceret fructus. Estote ergo veluti lignum quod plantatum 
est secus decursus aquarum daturum fructum tempore suo; 
sic efficiemini idonci ministri Christi et dispensatores mystc- 
riorum Dei. Interim in vestro Episcopo parentem amantissi- 
mum excipite. 

Manete in vocatione qua vocati estis ; nemo mittens 
manum ad aratrum, et respiciens retro aptus est regno Dei » 
Sic ad vos cujuscumque religiosae familiae sitis ioquebatur 

Dcus , quo primum solemnia vota nuncupastis. Religiosus 
status, Angelico Doctore docente, est perfectionis acquiren- 
dae, vestra tamen religiosa vota sunt ascensiones quas Deus 
disposuit in corde vestro, quibus ibitis de virlute in virtu- 
tern, atquc inde videbitis Deum Deorum in Sion. Vita ve- 
stra sit utique in Christo abscondita, sed videant etiam opera 
vestra bona , et glorificent Patrem vestrum. Inter vestibu- 
lum et altare plorate, et dicite: Parce Domine, parce populo 
tuo, sed etiam enitimini ut peccatores convertantur ad cor. 
Pura mente et sincero corde oblatum sit sacrificium vestrum, 
sed studetc etiam, ut fideles debitis dispositionibus divinorum 
mysteriorum participes fiant. Sic eritis virtutum omnium 
exemplar ct speculum, ncmini dabitis scandali offensionera, 
et ipse impius verebitur aliquid dicere adversus vos. Studiis 
favendis apliorcs sunt Rcligiosi viri, et eorum domus. A 
saccularibus negotiis expediti, a inundanis illecebris non il- 
lecti , non deficientes quae victui sunt necessaria, sedulam 
studio .possunt navare operam. In aedibus vestris librorum 
copia non deest, non desunt inter vos cum quibus conferre, 
ingenio excrccndo nec scholasticae deesse possunt exercita- 
tiones. Levate quacso oculos vestros, videtc quot miserrimis 
liisce temporibus pvulgantur errores , quam falsae dissemi- 
nantur opiniones, quot perniciosi circumferuntur libri, quot 
vanis sophismatibus catholicae veritates impetuntur, quini- 
ino quomodo contenditur ut Christiana Reiigio e suo lun- 
damento evellatur, destruatur. Eritis ne speculatorcs tantum 
facti, unum vestrum eritne conticescere ! Anirnum erigite 
consocii et filii carissimi. Parati ad bellum in promptu sem- 
per et acuta sint arma. Religiosus Antistcs quantum in me 
erit curn turns, ut in rcligiosis dotnibus pietatis et sacrarum 
artium opera exerceantur. 

Veni electa mea, columba mea, sponsa mea ». Sic in die 
uiisticac desponsationis, uuicuique vestrum, sacrae Virgines 

alloquebaturad vos canticorum Diiectus. Quod Deo obtulistis 
liliura, suavitatis spargit odorem; quas in manibus geritis lam- 
pades oleo plenas et ardentes, interioris sunt charitatis indicia. 
Mentis puritas, aniini integritas edoceant omues, in Christiana 
Religione earn esse virtutem, qua servatur immaculatus ab 
hoc saecuio. Ardens ilia charitas a qua vcra pax gignitur et 
tranquillitas ordinis, palam ostendit melius esse diem unum 
habitare in atriis Domini, quam super millia in tabernaculis 
peccatorum. Vestri Episcopi ne obliviscamini , et larga ilia 
benedictio, quae descendit super vestrum liortum conclusum 
et fontem signatum, universae Dioecesi sit profutura. 

Deum timete, sectamini juslitiam, quanti liaec verba va- 
leant, Magistratus, Optimates , primique ordinis cives nunc 
bene scrutamini. Timor Domini initium sapientiae est, qua 
non in divinis tantum, sed et in humanis obeundis negotiis 
indigernus oinnes. Hac deficiente quot in dubiis anxia hae- 
rebit mens, in quos poterit incidere errores, cum non sem- 
per sit optimum quod videtur utilius? Iustitia jus suum uni- 
cuique rcddit, quapropter eflicit, ut bona et munera non fa- 
vore vel gratia, non ambitione vel personarum acceptione , 
sed vero conscientiae pretio diribeantur. Ecclesia et iinpe- 
rium, Religio et societas consociantur , et una ab altera su- 
stentatur: Non veterum sed nostrorum temporum edoceraur 
exempli.s. Qui divina aboleri arbitrantur, expulsis verae sa- 
pientiae professoribus, omnique recta agendi ratione, ac bona 
arte in exilium acta, videant et agnoscant si quid dein ho- 
nestum occurrat! 

Divites hanc Dei vocem ne contemnant obtestor. « Di- 
vitiae si aflluant nolite cor apponere » quia fncillime incideri- 
tis in tentationes et in laqueum Diaboli. E contra si vestri 
thesauri in manus pauperum deportantur, si pecunia vestra 
abscondita erit in sinu viduarum, et pupillorum , aliorum- 
que, qui fodere non valent, et mendicare erubescunt , tale 

e pecunia vestra effulget lumen , quo ridebitis in die no- 
vissiino. 

Vcros Christi fideies Ecclesia, optimos cives habitura erit 
societas, si Patres familias mente revocaverint, quae dixerit 
Deus, cum ipsis e sacro fonte abluti relati fuerint infantes. 
« Serva milii pueruin istum ». Mihi et non vobis sojum, ut in 
ea permaneant sanctitate et justitia, qua regenerati ad vitam 
perduccntur aeternam; mihi et non Mundo, ne ab ejus ten- 
tationibus alliciantur ; milii , et non demoni, ut a peccatis 
eruantur. Rcligione itaque et virtutibus teneros eorum ani- 
mos imhuite, discant a teneris unquiculis Deum esse super 
omnia diiigendutn, tanquam horrendum mostrum fugere pec- 
catum. Et lilii vestri erunt sicut novellae olivarum in cir- 
cuitu mcnsae vestrae , et vos in coelis cum prole corona- 
bimini. 

Urii alterive coetui Verbum Dei non est alligatum, vult 
enim Deus omnes homines salvos fieri. Qui in sublimitate 
sunt audiantw Per me Reges regnant»Subditi«Obedite praepo- 
sitis vestris et subjacete eis non propter iram sed propter con- 
scientiam, quia omnis potestas est a Deo, non quia gladium 
portant, sed quia ipsi pervigilant quasi rationem pro anima- 
bus vestris reddituri » Matrimoniali foedere juncti « Viri dili- 
gite uxorcs vestras, rnulieres subditae sint viris suis, ac se 
invicem diligant, sicut Christus dilexit Eeclesiam « Servi cum 
bona voluntate serviendum sicut Domino et non homini- 
bus, Domini humiliter et patienter agendum, minas remit- 
tendas j cum unus sit Dominus omnium qui in coelis est. 
Operarii venite ad me omnes qui laboratis et onerati estis, 
et ego reficiam vos. 

Quae mihi vobisque Deus agenda praecepit ut fideliter 
adimpleantur enixas efl'undere preces oportet. Tam singulari 
bencficio utique videmur imineriti; ast Immaculatam adea- 
mus et pientissimam Dei, nostramque Matron Virginem Ma- 

riam cuius sub titulo Cathedralis denominator Ecclesia, Ipsa 
suos misericordes oculos ad nos convertet, nostrisque sedulo 
necessitatibus occurret. Una cum Bina Virgine intercedant 
Angeli qui ad nostrae Dioeceseos custodiam missi sunt, ut 
nos illuminent regant gubernent. Intercedant generosi illi 
Viri qui pro Christo sanguinem fuderunt, Potitus, et Pan- 
cratius Civitatis Patroni , aliique Sancti , quorum cineres 
tanquam pretiosa pignora in Cathedrali Templo asservantur. 
Ipsis intercedentibus fiat ut ameinus quod Deus praecipit , 
assequamur dein quod promittit. 

Charitas Dei sit diffusa in cordibus vestris, nostraeque 
preces effundautur pro omnibus. Navicula Petri tot agitata 
fluctibus ne demergeretur invisibili Dei manu , et visibili 
Supremo in terris Rectore est erigenda. Orate ergo pro SSino 
Dno nostro PIO PAPA IX. ut qui tnntatn jam dederit latitu- 
dineni cordis det Ei etiam aureum illuin gladium quo Eccle- 
siae hostcs dissipantur profligantur dcstruuntur. 

Gubernare populum, justa decernere, fideles habere sub- 
ditos hodierna die non liumani sed divini consilii est. Hoc ve- 
stris precibus praestet Deus Religione ac virtutibus omnibus 
praedito Regi nostro FRANCISCO II. Exaiidiet Deus ora- 
tiones vestras, cum consocientur maternae illi charitati, quae 
Dei visione perficitur; atque ut Ipsa virtutes omnes dum in 
vivis erat heroice usque ad vitae exitum perseveranter exer- 
cuit, ita filio suo peramantissimo impetrabit, ut pace ac tran- 
quillitate cum Augustissima ac spectatissima Uxore sua MA- 
RIA SOPHIA AMALIA atque universa Regia familia frua- 
tur interius, exterius vero regnum suurn regnum sit amoris 
fortitudinis et pietatis. 

Non aliam et vos, nisi pro Ipso orare, referetis gratiam 
Viro Emo ac Riiio HIERONYMO D’ANDREA S. R. E. Car- 
dinali et Sublacensi Abbati, qui ut septiformis gratiae Spi- 
ritus in me descenderet , mihi manus imposuit , sacroque 

chrismatc delinivit. Tandem et pro me etiam orate, ut boni 
pastoris partes agens omne opus , omnesque labores , vitam 
ipsa m Deo adjuvante pro ovibus mcis impendam , ut cum 
tempus subiturae mortis advenerit de gloria retributionis hi- 
larescam. 

Gratia' interim Domini nostri Jesu cum spiritu vestro. 
Amen. 

Datum Romae extra Portam Coelimontanam ipso die 
nostrae Consecrationis et Solemnitatis Sacratissimi Rosarii 
II. mensis octobris anni MDGGCLIX. 



626629 


Digitized by Google 


Digitized by Google 






